I forbindelse med 9. oktober 1990 (som ville vært Lennons 50-årsdag dersom han ikke ble skutt ti år tidligere), spilte Ringo Starr inn en versjon av «I Call Your Name» som en hyllest til sin avdøde venn. Han hadde med seg Jeff Lynne (rytmegitar, kor), Tom Petty (bass, kor), Jim Keltner (kubjelle) og Joe Walsh (sologitar). Starr spilte trommer og sang. Men først fortalte han litt om sitt forhold til Lennon. Opptaket har bare blitt vist på TV, hvilket innebærer at det ikke har blitt utgitt offentlig på album, video, DVD eller Blu-ray.